OKRESNÁ PROKURATÚRA MICHALOVCE 
Nám. Slobody 3, 071 01 Michalovce 1

Číslo: 1 Pv 768/14/8807	Michalovce 13.04.2016 
EEČ: 2-66-61-2016

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Michalovce zo dňa 1.4.2016 spisová značka 1 Pv 768/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 06. 10. 2014 v čase od 13.30 h do 15.00 h v rybárskom revíri Jazero – Ortov č. 4-0860-1-1, ktorý sa nachádza v katastrálnom území Veľké Kapušany, okr. Michalovce, neoprávnene lovil ryby na jednu rybársku udicu zn. Santana o dĺžke 500 cm bordovej farby s ružovým plavákom, silonom a háčikom, a to bez rybárskeho lístka a príslušného povolenia na rybolov, v rozpore s ustanovením § 10 ods. 1 zákona č. 139/2002 Z.z. o rybárstve v znení neskorších predpisov a naviac v čase všeobecného zákazu lovu rýb stanoveného v ust. § 17 ods. 11 vyhlášky Ministerstva životného prostredia SR č. 185/2006 Z.z., ktorou sa vykonáva zákon č. 139/2002 Z.z. o rybárstve v znení neskorších predpisov, pričom ulovil 5 ks kapra riečneho (Ciprinus caprio), čím takto pre poškodenú Miestnu organizáciu Slovenského rybárskeho zväzu Veľké Kapušany, so sídlom Staničná č. 1, Veľké Kapušany, okr. Michalovce spôsobil škodu vo výške 34,56 €,  

Uznesením prokurátora Okresnej prokuratúry Michalovce zo dňa 1.4.2016, spisová značka 1 Pv 768/14/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry v Michalovciach uznesením sp. zn. 1Pv 768/14/8807-13 zo dňa 08. 01. 2015 podľa § 216 ods. 1 Tr. poriadku podmienečne zastavil trestné stíhanie vedené proti obvinenému XXXXX,  stíhanému za vyššie opísaný prečin, ktorého sa obvinený dopustil na vyššie uvedenom skutkovom základe.

Podľa § 216 ods. 2 Tr. poriadku určil prokurátor obvinenému skúšobnú dobu v trvaní 12 mesiacov. Skúšobná doba začala plynúť od právoplatnosti rozhodnutia,    t. j. od 17. 01. 2015 a uplynula dňa 17. 01. 2016.

Po uplynutí skúšobnej doby si prokurátor vyžiadal na obvineného charakteristiky z miesta trvalého bydliska obvineného, obce Leles, OR PZ, Obvodného oddelenia PZ XXXXX,  Obvodného úradu v Michalovciach, odboru všeobecnej vnútornej správy a vyžiadal si aj nový odpis z registra trestov.

Na základe takto zadovážených dokladov som zistil, že obvinený viedol v priebehu skúšobnej doby riadny život a nedopustil sa žiadneho protiprávneho konania. Tým splnil podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku. Obvineným spôsobená škoda bola uhradená poškodenej strane v pôvodnom konaní.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Marek Micák
prokurátor